বিকল্পধারা, জেএসডি ও নাগরিক ঐক্য- এ তিন দলের জোট যুক্তফ্রন্টের সঙ্গে ড. কামাল হোসেনের নেতৃত্বাধীন গণফোরাম এক হয়ে বিএনপির সঙ্গে জাতীয় ঐক্য প্রক্রিয়া শুরু করেছে সম্প্রতি। তবে একে আমলে নিতে নারাজ বিএনপির শরিকরা। তারা বলছেন, যে চার দল যুক্তফ্রন্ট গড়ে ১৫০ আসন ও দুই বছরের জন্য সরকার গঠনের সুযোগ দাবি করছে, তাদের একটি আসনেও নিজ দল থেকে ভোট করে জয়ী হওয়ার ক্ষমতা নেই। আজ ২০ দলের সভায় শরিকরা তাদের ক্ষোভের কথা জানাবেন বলে জানা গেছে।